Mou Suppe er et dansk varemærke, der har produceret supper siden 1960'erne. Virksomheden er i dag ejet af Tulip Food Company, fabrikken ligger i Tarp ved Esbjerg.  Historie Sigurd (1913-1996) og Vera Mou (1918-2017) startede i 1950'erne en lille slagterforretning på Hjertingvej i Esbjerg, hvor Vera var medhjælpende hustru. Konkurrencen var hård og der var kamp om kunderne. Vera Mou begyndte derfor at fremstille kød- og melboller efter sin mors gamle opskrift, og det viste sig at være en god idé, der fik mage kunder til at komme i forretningen. Kvinderne var begyndt at komme ud på arbejdsmarkedet og havde ikke tid til at lave tidkrævende mad som at koge suppe, så i 1966 begyndt Vera Mou at koge oksekød</nowiki>ssuppe fra bunden af gode råvarer, tilsat en portion tålmodighed på otte timers kogetid, og bagefter fryse den ned. Det blev en succes, som også andre slagterforretningen fulgte op, de købte Mous supper og engagerede Vera Mou til at demonstrere og give smagsprøver. Senere kom hønsekød</nowiki>suppe og andre varianter til. Den lille slagterforretning blev efterhånden for trang til den stigende produktion af supper og boller, hvorfor man i 1970 flyttede suppeproduktionen ud i en fabrik. 94-årige Vera Mou fortæller i en Youtube video fra 2012 om engang fabrikken fik besøg af Finansieringsinstituttet i forbindelse med at låne penge. Da rundturen kom til administrationen, kunne repræsentanten fra instituttet konstatere, at han aldrig havde set så lille et kontor. Til det svarede Vera, at de jo ikke var kontoret de skulle leve af, de skulle leve af at arbejde. Et konkret driftsøkonomisk faktum var, at hver medarbejder årligt producererede 1,2 millioner liter suppe. I 1995 blev Mou opkøbt af Danish Prime og varemærket Mou Suppe blev en del af Tulip Food Company, som fortsat tilbereder supper efter Vera Mous opskrifter og viderefører hendes traditioner.